Abdulla Qodiriy metro bekatida poezd to'xtab qoldi — video

Abdulla Qodiriy metro bekatida 65-sonli harakat tarkibi soat 13:55 da texnik nosozlik aniqlangani sababli ushbu bekatda yo'lovchilarni tushirdi. Bu haqda “Toshkent metropoliteni” xabar bermoqda.
Ta'kidlanishicha, shundan so'ng Yunus Rajabiy bekatida harakatlanayotgan 62-sonli poezd ham yo'lovchilarni bekatda qoldirib, 65-marshrutni depo tomon harakatlantirgan. Shuningdek, soat 14:10 dan boshlab poezdlar qatnovi doimiy grafik asosida o'z ish faoliyatini davom ettirmoqda.

Ma'lumot uchun, vagonlarda bo'lgan taxminan 200 nafar yo'lovchi bekatga tushirilgani aytilgan.
Avvalroq ham (5 fevral kuni) Toshkent metropolitenining “xalqlar do'stligi” va “Milliy bog'” bekatlari oralig'ida poezd to'xtab qolgani haqida xabar berilgandi. Shuningdek, “Turkiston” metro bekatida qisqa tutashuv yuzaga kelgani xabar qilingan.